Brú yfir Fossvog , hönnunarsamkeppni – forval Föstudaginn 20. desember 2019 var liðinn umsóknarfrestur um þátttöku í hönnunarsamkeppni um brú á Fossvog . Ný brú yfir Fossvog mun bæta samgöngutengingar milli Reykjavíkur og Kópavogs og er hluti af fyrsta áfanga uppbyggingar vegna Borgarlínu milli Hamraborgar og Hlemms . Gert er ráð fyrir brúnni í aðalskipulagi Reykjavíkurborgar og Kópavogsbæjar . Á brúnni verður gert ráð fyrir hjóla - og göngustíg ásamt akreinum fyrir almenningssamgöngur sem tengjast stíga - og gatnakerfi Kópavogsbæjar og Reykjavíkurborgar . Ekki er gert ráð fyrir almennri umferð ökutækja um brúna að undanskildum tækjum nauðsynlegum vegna viðhalds , snjóhreinsunar og vegna neyðaraksturs . Allar þátttökuóskir voru rafrænar og voru opnaðar í viðurvist fulltrúa Borgarlínunnar , Kópavogsbæjar og Reykjavíkurborgar . Mjög góð þáttaka var og bárust óskir um þátttöku frá 17 hönnunarteymum . Bæði frá innlendum og erlendum verkfræði - og arkitektastofum . Í flestum teymum er um að ræða samstarf innlendra og erlendra aðila . Matsnefnd mun núna fara yfir umsóknirnar og velja 5 teymi til að taka þátt íhönnunarsamkeppninni . Gert er ráð fyrir að niðurstaða liggi fyrir um miðjanjanúar og að hönnunarsamkeppnin hefjist í framhaldinu . Þau 5 hönnunarteymi sem verða valin munu fá greitt fyrir sitt framlag ísamkeppninni . Að lokinni samkeppni er svo gert ráð fyrir að samið verði viðsigurvegara samkeppninnar um fullnaðarhönnun nýrrar brúar yfir Fossvog .